Gruppen på 10 eksperter har netop afholdt første møde, og i slutningen af 2024 kommer de med en række anbefalinger til en prioriteret indsats mod PFAS-forurening. - Deltagerne i videnstaskforcen skal skabe et overblik over vores viden om PFAS i Danmark og internationalt. PFAS-forurening er et omfattende fagfelt, og vi skal have zoomet ind på de steder, hvor det er mest presserende, at vi får sat gang i ny forskning, og hvor vi allerede nu er klar til at handle, siger kontorchef Jane Hansen fra Miljøstyrelsen. Miljøstyrelsen og andre aktører har de senere år fundet PFAS i miljøet stort set alle steder, hvor der er ledt efter det - eksempelvis i havskum, græs, jord, vand og vilde ænder. - Vi kommer til at leve med PFAS i vores omgivelser langt ud i fremtiden, men eksperterne skal komme med konkrete anbefalinger til, hvordan vi undgår, at mennesker udsættes for PFAS i miljøet i sundhedsskadelige koncentrationer,” siger Jane Hansen.
De bidrage til at sikre fokus på det, der giver størst effekt, når mennesker og miljø skal beskyttes mod PFAS.